Kecskemét
<s>Kecskemét (srpskohrvatski: Kečkemet) je grad u centru Mađarske od 111,836 stanovnika</s>

<s>Kecskemét je trgovačko - industrijsko - obrazovni i administrativni centar Županije Bács-Kiskun i osmi po veličini mađarski grad.</s>

<s>Geografske karakteristike</s>

<s>Kecskemét leži u sredini Mađarske točno na pola puta između Budimpešte i Szegeda, i isto tako između rijeke Tise i Dunava.</s>

<s>Historija</s>

<s>Mjesto datira iz vremena ugarske dinastije Arpadovića (vladali od 9. do 14. vijeka).</s><s>Kecskemét je 
u 14. vijeku dobio gradske privilegije u nešto specifičnom obliku kao grad u polju (nešto slično  rimskom Opidumu).</s><s>Dobro je prošao za osmanske okupacije, jer je imao status sultanova direktnog vlasništva, pa je tako i bio pod 
njegovom zaštitom.</s>

<s>Privreda</s>

<s>Pješčano tlo u okolici grada pogodno je za uzgoj voća, pa Kecskemét i zovu Mađarskim voćnjakom, naročito zbog - kajsija, od kojih se prave brojne delicije od sirupa do poznate rakije - palinke.</s><s>Pored tog Kecskemét je poznat i po vinogradarstvu, povrću i velikim stadima goveda.</s>

<s>Pored prerade voća, što je glavna industrijska grana Kecskemét ima i pogone koji proizvode tekstil, poljoprivredne mašine i robu široke potrošnje.</s>

<s>Znamenitosti</s>

<s>Većina gradskih znamenitosti leži uokolo centralnog trga, od katoličke katedrale do franjevačkog samostana.</s><s>Pored trga se nalazi i stara protestanska crkva sagrađena između 1680. - 1684., uz posebnu dozvolu sultana Mehmeda IV.</s><s>Nedaleko je i sinagoga podignuta 1862. na temeljima starije bogomolje iz 1818.</s>

<s>U Kecskemétu je rođen mađarski dramatičar József Katona, i kompozitor i muzički pedagog Zoltán Kodály, njegovo ime danas nosi međunarodno poznata Muzička škola iz Kecskeméta.</s>

<s>Pobratimski gradovi</s>

<s>Izvori</s>

<s>Vanjske veze</s>

<s>Službene stranice Kecskeméta 
 Kecskemét, Hungary na portalu Encyclopædia Britannica</s>

<s>Gradovi u Mađarskoj
Naselja u Županiji Bač-Kiškun</s>

